
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

39. Βαθμολογική και μισθολογική εξέλιξη και ασφάλιση με¬ 
τατασσόμενου στο Γενικό Χημιείο του Κράτους. 1 

40. Τροποποίηση του Π.Δ/τος 393/1983 «Σύσταση Ειδι¬ 

κής Υπηρεσίας Δημοσίων Έργων» (ΕΤΔΕ) για τη με¬ 
λέτη και κατασκευή οδικών σηράγγων και λοιπών υπο- · 
γείων έργων» (ΦΕΚ Α’ 145), όπως τροποποιήθηκε με 
το Π.Δ/γμα 561/1984 (ΦΕΚ Α’ 203) και παράταση 
λειτουργίας της ΕΤΔΕ αυτής. 2 


ΑΠΟΦΑΣΕΙΣ 

Συμπλήρωση της ΠΔ/ΤΕ 1359/13.4.88 που αφορά την αύ¬ 
ξηση του ανώτατου κατά περίπτωση ορίου στεγαστικών 
δανείων. 3 

Έγκριση ίδρυσης δεύτερου καταστήματος του Ταχυδρομικού 
Ταμιευτηρίου στο Ηράκλειο Κρήτης .. 4 

Έγκριση ίδρυσης Γραφείου Αντιπροσωπείας της Τουρκικής 
Κτηματικής Τράπεζας «ΤΌΚΚΙΥΕ ΕΜΕΑΚ ΒΑΝ- 
ΚΑ5Ι» στην Αθήνα . 5 

Διευκρίνιση της απόφασης ΕΝΠΘ 67/18/22.6.83 σχετικά 
με το επιτόκιο υπερημερίας δανείων σε συνάλλαγμα ή 
με ρήτρα συναλλάγματος. 6 


ΔΙ ΑΤΑΓΜΑ ΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 39 
Βαθμολογική και μισθολογική εξέλιξη και ασφάλιση μετατασσο- 
μένου στο Γενικό Χημείο του Κράτους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 35 και 37 παρ. 2 εδαφ. β του Ν. 
1268/1982 « Για τη δομή και λειτουργία των Ανωτάτων Εκ¬ 
παιδευτικών Ιδρυμάτων (Φ.Ε.Κ. 87/Α). 

2. την 844/1988 γνωμοδότηση του Συμβουλίου Επικρά¬ 


τειας, με πρόταση των Υπουργών Προεδρίας της Κυβέρνησης, 
Οικονομικών και Υγείας, Πρόνοιας και Κοινωνικών Ασφαλί¬ 
σεων, αποφασίζουμε: 

Άρθρο 1 
Κατάταξη θέσης 

Η προσωρινή θέση που συστήθηκε στο Γενικό Χημείο του Κρά¬ 
τους με την αριθ. Β1/272/10.5.1988 κοινή απόφαση του 
Υπουργού Εθνικής Παιδείας και θρησκευμάτων και του Αναπλ. 
•Υπουργού Οικονομικών (Φ.Ε.Κ. 384/Β/14.6.1988) για τη με¬ 
τάταξη Επιστημονικού Συνεργάτη του Πανεπιστήμιου Ιωαννί- 
νων. Τμήμα Χημείας," κατατάσσεται στον κλάδο ΠΕ Χημικών 
(πρώην ΠΕΙ Τεχνικού Χημικών), τόυ Γενικού Χημείου του Κρά¬ 
τους με βαθμούς Γ' ως Α’. 

Άρθρο 2 

Βαθμολογική - Μισθολογική εξέλιξη 

1. Η βαθμολογική κατάταξη και εξέλιξη του κατά το άρθρο 1 
μεταταοσομένου ενεργείται σύμφωνα με τις διατάξεις του Ν. 
1586/1986 «Βαθμολογική διάρθρωση των θέσεων του Δημο¬ 
σίου, νομικών προσώπων δημοσίου δικαίου και των οργανισμών 
τοπικής αυτοδιοίκησης και άλλες διατάξεις, (Φ.Ε.Κ. 37/Α’) σε 
συνδυασμό με αυτές του υπαλληλικού κώδικα όπως αυτές ισχύ¬ 
ουν κάθε φορά. 

2. Η μισθολογική κατάταξη και εξέλιξη ενεργείται σύμφωνα 
με τις διατάξεις του Ν. 1505/84 «Αναδιάρθρωση μισθολογίου 
προσωπικού της Δημόσκχς Διοίκησης και άλλες συναφείς διατά¬ 
ξεις» (Φ.Ε.Κ. 194/Α). 

Η κατάταξη στα μισθολογικά κλιμάκια του άρθρου 3 (παρ. 5) 
του νόμου αυτού γίνεται με βάση το συνολικό χρόνο υπηρεσίας 
όπως αυτός καθορίζεται στο άρθρο 16 του ίδιου νόμου. Η τυχόν 
προκύπτουσα επιπλέον διαφορά μεταξύ καταβαλλομένων και δι- 
καιουμένων αποδοχών κατά την ημέρα της μετάταξης διατηρεί¬ 
ται ως προσωπική διαφορά στο μισθολογικό κλιμάκιο κατάταξης 
και μειώνεται κάθε φορά κατά το ποσό της αύξησης που θα παίρ¬ 
νει μετά την κατάταξη σε μισθολογικό κλιμάκιο από χορήγηση 
επομένων μισθολογικών κλιμακίων ή χρονοεπιδόματος, μέχρι 
την εξαφάνισή της. 

Άρθρο 3 

Κύρια και Επικουρική Ασφάλιση 

Για τα θέματα κύριας και επικουρικής ασφάλισης καθώς και 
εφάπαξ παροχών του μεταταοσομένου, έχουν εφαρμογή οι διατά- 

ξεις που ισχύουν για το λοιπό μόνιμο προσωπικό του Κλάδου ΠΕ 
Χημικών (πρώην ΠΕΙ. Τεχνικού Χημικών), του Γενικού Χη¬ 
μείου του Κράτους. 

Στον Υπουργό Οικονομικών αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 12 Ιανουάριου 1988 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΙΜΤ. ΣΑΡΤΖΕΤΑΚΗΣ 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΓΑΜ. ΚΟΥΤΣΟΓ1ΩΡΓΑΣ ΔΗΜΗΤΡΗΣ ΤΣΟΒΟΛΑΣ 

ΥΓΕΙΑΣ, ΠΡΟΝΟΙΑΣ 8. ΚΟΙΝ. ΑΣΦΑΛΙΣΕΩΝ 

ΑΠΟΣΤΟΛΟΣ ΚΑΚΛΑΜΑΝΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 40 
Τροποποίηση του Π.Δ/τος 393/1983 «Σύσταση Ειδικής Υπη¬ 
ρεσίας Δημοσίων Έργων» (ΕΥΔΕ) για τη μελέτη και κατα¬ 
σκευή οδικών σηράγγων και λοιπών υπογείων έργων» (ΦΕΚ 

Α’ 145), όπως τροποποιήθηκε με το Π.Δ/γμα 561/1984 

(ΦΕΚ Α’ 203) και παράταση λειτουργίας της ΕΥΔΕ αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψι]: 

1. Τις διατάξεις της παραγράφου 1 του άρθρου 5 του Ν. 679/ 
1977 (ΦΕΚ 245 Α'/77), όπως τροποποιήθηκαν με την παρά¬ 
γραφο 1 του άρθρου 23 του Ν. 1418/1984 (ΦΕΚ 23 Α’/84). 

2. Την αριθμ. 758/1988 γνωμοδότηση του Συμβουλίου της 
Επικράτειας, μετά από πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Η παράγραφος 2 του άρθρου 1 του Π.Δ/τος 393/83 (ΦΕΚ 
145 Α'/83), όπως αντικαταστάθηκε με το άρθρο μόνο του Π.Δ/ 
τος 561/1984 (ΦΕΙΚ 203 Α'/84) αντικαθίσταται ως εξής: 

«2. Η ΕΥΔΕ ασκεί τα καθήκοντα της προϊσταμένης αρχής και 
τις αρμοδιότητες της διευθύνουσας υπηρεσίας. Για την άσκηση 
των αρμοδιοτήτων της διευθύνουσας υπηρεσίας, σύμφωνα με τις 
κείμενες διατάξεις για την εκτέλεση των δημοσίων έργων, συνι- 
στώνται τα εξής Τμήματα: 

α) Τμήμα Μελετών για όλες τις σχετικές μελέτες σηράγγων. 

β) Τμήμα Σήραγ·)^ας Αρτεμησίου με έδρα το Ναύπλιο και διάρ¬ 
κεια λειτουργίας μέχρι 31.12.1989. 

γ) Τμήμα Σήραγγας Μετσόβου με έδρα το Μέτσοβο και διάρ¬ 
κεια λειτουργίας μέχρι 31.12.1992. 

δ) Τμήμα Διοικητικού-Οικονομικού για όλα τα διοικητικά και 
οικονομικά θέματα της ΕΥΔΕ και την παρακολούθηση των δα¬ 
πανών που πραγματοποιούνται από τα Τμήματα Ναυπλίου και 
Μετσόβου. 

Στα ανωτέρω Τμήματα Μελετών, Σήραγγοις Αρτεμησίου και 
Σήραγγας Μετσόβου προΐσταται υπάλληλος του κλάδου ΠΕ Πο¬ 
λιτικών Μηχανικών ή Αγρονόμων Τοπογράφων Μηχανικών της 
Γενικής Γραμματείας Δημοσίων Έργων. Στο Τμήμα Διοικητι- 
κού-Οικονομικού προΐσταται υπάλληλος κλάδου ΠΕ Διοικητι- 
κού-Οικονομικού. 

Ο Ποίστάμενος της ΕΥΔΕ ή σε περίπτωση απουσίας ή κωλύ¬ 
ματος αυτού ο αρμόδιος γαι το συζητούμενο θέμα Τμηματάρχης, 


συμμετέχει στα αρμόδια Τμήματα του Συμβουλίου Δημοσίων 
Έργων ως Εισηγητής χωρίς ψήφο και εισηγείται για θέματα 
σχετικά με τις αρμοδιότητες της ΕΥΔΕ». 

Άρθρο 2 

Η διάρκεια λειτουργίας της Ειδικής Υπηρεσίας Δημοσίων Έρ¬ 
γων (ΕΥΔΕ) για τη μελέτη και κατασκευή οδικών σηράγγων και 
λοιπών υπογείων έργων, όπως αυτή ορίζεται με το Π.Δ/γμα 
393/1983 (ΦΕΚ 145 Α·/83), παρατείνεται μέχρι 

31.12.1993. 

Στον Υπουργό Περιβάλλοντος, Χωροταξίας και Δημοσίων 
Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 12 Ιανουάριου 1989 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ο ΥΠΟΥΡΓΟΣ ■ 

ΠΕΡΙΒ/ΝΤΟΣ, ΧΟΡ/ΞΙΑΣ & ΔΗΜ. ΕΡΓΟΝ 

ΒΑΣΙΛΗΣ ΚΕΔΙΚΟΓΛΟΥ 
-♦- 


ΑΠΟΦΑΣΕΙΣ 

-- (3) 

ΠΡΑΞΗ ΔΙΟΙΚΗΤΗ ΑΡΙΘΜ. 1422/4.1.89 
(Άρθρο 1 του Ν. 1266/82) 

Συμπλήρωση της ΠΔ/ΤΕ 1359/13.4.88 που αφορά την αύ¬ 
ξηση του ανώτατου κατά περίπτωση ορίου στεγαστικών δανείων. 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΑΑΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομι¬ 
σματικής, πιστωτικής και συναλλαγματικής πολιτικής και άλλες 
διατάξεις». 

β) Την ΠΔ/ΤΕ 1359/13.9.88 με την οποία αυξήθηκε από 
δρχ. 2.200.000 σε δρχ. 3.300.000 το ανώτατο κατά περί¬ 
πτωση όριο των χορηγουμένων από το Ταχυδρομικό Ταμιευτή¬ 
ριο και το Ταμείο Παρακαταθηκών και Δανείων προς ορισμένες 
κατηγορίες υπαλλήλων (δημόσιοι υπάλληλοι, υπάλληλοι ΝΠΔΔ 
κ.λπ.). 

γ) Το 37867/19.12.88 έγγραφο του Ταχυδρομικού Ταμιευ¬ 
τηρίου, αποφάσισε: 

Να συμπληρώσει την ΠΔ/ΤΕ 1359/13.9.88 ως εξής: 

Η αύξηση του ανώτατου κατά περίπτωση ορίου των χορηγου¬ 
μένων δανείων στα πλαίσια της πιο πάνω Πράξης από το Ταχυ¬ 
δρομικό Ταμιευτήριο και Ταμείο Παρακαταθηκών και Δανείων, 
κοΛύπτει και τα δάνεια που συνομολογήθηκαν πριν από την 
1.10.88 αλλά μέχρι την ημερομηνία αυτή δεν είχε αντληθεί κα¬ 
νένα ποσό από τα συνομολογημένα δάνεια. 

Η πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 
ΔΗΜ. ΧΑΑΙΚΙΑΣ 

(4) Να εγκρίνει την ίδρυση και λειτουργία από την Τουρκική Τρά- 


Έγκριση ίδρυσης δεύτερου καταστήματος του Ταχυδρομικού Τα¬ 
μιευτηρίου στο Ηράκλειο Κρήτης. 

Η ΤΡΑΠΕΖΑ ΤΗΣ ΕΑΑΑΔΟΣ 
(Συνεδρίαση 408/19.12.88, Θ.11) 

Η ΕΠΙΤΡΟΠΗ 

ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Τις διατάξεις των άρθρων 1 και 2 (εδάφιο 4) του ΑΝ 
1665/51 «περί λειτουργίας και ελέγχου τραπεζών». 

β) Το 23311/1501/4.8.88 (ΑΠ 2220) έγγραφο του Ταχυ¬ 
δρομικού Ταμιευτηρίου, αποφάσισε: 

Να εγκρίνει την ίδρυση και λειτουργία δεύτερου καταστήματος 
του Ταχυδρομικού Ταμιευτηρίου στο Ηράκλειο Κρήτης. 

Η ίδρυση και έναρξη λειτουργίας του νέου καταστήματος πρέ¬ 
πει να πραγματοποιηθεί το αργότερα μέχρι 31 Δεκεμβρίου 
1989. Σε περίπτωση που η ίδρυση και έναρξη λειτουργίαις δεν 
πραγματοποιηθεί μέσα στην προαναφερόμενη προθεσμία, η παρε¬ 
χόμενη με την παρούσα απόφαση έγκριση παύει να ισχύει. 

Το Ταχυδρομικό Ταμιευτήριο έχει υποχρέωση μέσα σε δεκα¬ 
πέντε (15) ημέρες από την έναρξη λειτουργίας του ανωτέρω κα¬ 
ταστήματος να την αναγγείλει στην Τράπεζα της Ελλάδος (Διεύ¬ 
θυνση Νομισματικής Πολιτικής και Τραπεζικών Εργασιών) και 
να προσδιορίσει την ακριβή διεύθυνση του τόπου εγκατάστασή 
του. 

Η απόφαση αυτή να δημοσιευθεί στην Εφημερίδα της Κυβερνήσειος. 

Ο ΠΡΟΕΔΡΟΣ ΤΑ ΜΕΑΗ Ο ΓΡΑΜΜΑΤΕΑΣ 

Ακριβές Αντίγραφο 
Αθήνα, 16 Ιανουάριου 1989 
Ο Γραμματέας 
Η. ΚΐΡΙΑΚΑΝΤΩΝΑΚΗΣ 

-φ- 

(5) 

Έγκριση ίδρυσης Γραφείου Αντιπροσωπείας της Τουρκικής Κτη¬ 
ματικής Τράπεζας «ΤΙΙΚΚΙΥΕ ΕΜΕΑΚ ΒΑΝΚΑ5Ι» στην 

Αθήνα. 

Η ΤΡΑΠΕΖΑ ΤΗΣ ΕΑΑΑΔΟΣ 
(Συνεδρίαση 408/19.12.88, Θ.19) 

Η ΕΠΙΤΡΟΠΗ 

ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη το περιεχόμενο των 50486/6.12.88 και 
50809/8.12.88 (ΑΠ 3344, 3392) εγγράφων της Εθνικής 
Κτηματικής Τράπεζας της Ελλάδος, με τα οποία υποβλήθηκαν 
αίτημα και δικαιολογητικά της Τουρκικής Τράπεζας 
«ΤυΚΚΙΥΕ ΕΜΕΑΚ ΒΑΝΚΑ51» για την ίδρυση Γραφείου Αντι¬ 
προσωπείας της στην Αθήνα, στα πλαίσια της απόφασης της Επι¬ 
τροπής Τρυρκο-Ελληνικής Συνεργασίας, με σκοπό την ανάπτυξη 
και βελτίωση των τραπεζικών σχέσεων μεταξύ των δύο χωρών, 
αποφάσισε: 


πεζά «ΤϋΚΚΙΥΕ ΕΜΕΑΚ ΒΑΝΚΑ5Ι», Γραφείου Αντιπροσω¬ 
πείας στην Αθήνα για την επίτευξη των προαναφερόμενων σκο¬ 
πών. 

Η εν λόγω Τουρκική Τράπεζα έχει υποχρέωση μέσα σε δεκα¬ 
πέντε (15) ημέρες από την έναρξη λειτουργίας του ανωτέρω Γρα¬ 
φείου Αντιπροσωπείας να την αναγγείλει στην Τράπεζα της Ελ¬ 
λάδος (Δ/νση Νομισματικής Πολιτικής και Τραπεζικών Εργα¬ 
σιών) προσδιορίζοντας την ακριβή διεύθυνση του τόπου εγκατά¬ 
στασης του καθώς και τα πρόσωπα που θα επανδρώσουν το προ- 
(χναφερόμενο Γραφείο. 

Η ατιόφαση αυτή να δημοσιευθεί στην Εφημερίδα της Κυβερνήσεώς. 

Ο ΠΡΟΕΔΡΟΣ ΤΑ ΜΕΑΗ Ο ΓΡΑΜΜΑΤΕΑΣ 

Ακριβές Αντίγραφο 
Αθήνα, 16 Ιανουάριου 1989 
Ο Γραμματέας 
Η. ΚΤΡΙΑΚΑΝΤΩΝΑΚΗΣ 



( 6 ) 

Διευκρίνιση της απόφασης ΕΝΠΘ 67/18/22.6.83 σχετικά με 

το επιτόκιο υπερημερίας δανείων σε συνάλλαγμα ή με ρήτρα 

συναλλάγματος. 

Η ΤΡΑΠΕΖΑ ΤΗΣ ΕΑΑΑΔΟΣ 
(Συνεδρίαση 408/19.12.88, Θ.31) 

Η ΕΠΙΤΡΟΠΗ 

ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Την απόφαση ΕΝΠΘ 67/18/22.6.83, όπως ισχύει, σχε¬ 
τικά με το επιτόκιο υπερημερίας των χορηγουμένων από τις τρά¬ 
πεζες δανείων σε συνάλλαγμα και ειδικότερα την παράγραφο 1, α 
ί αυτής. 

β) Ερωτήματα ενδιαφερομένων, αποφάσισε: 

Να διευκρινίσει την απόφαση ΕΝΠΘ 67/18/22.6.83 και να 
καθορίσει τα ακόλουθα: 

Για τον υπολογισμό των τόκων.υπερημερίας με βάση το επιτό¬ 
κιο που ισχύει στη διατραπεζική αγορά του Αονδίνου (παρ. 1, α ί) 
σαν ημερομηνία έναρξης του λογισμού θα λαμβάνεται, κάθε 
φορά, η λήξη της αντίστοιχης κατάθεσης (τρίμηνη, εξάμηνη, 
κ.λ.π.) επί της οποίας υπολογίζεται το επιτόκιο. 

Οι λοιποί όροι της ΕΝΠΘ 67/18/22,6.83, όπως ισχύει πα¬ 
ραμένουν αμετάβλητοι. 

Η παρούσα απόφαση να δημοσιευθεί στην Εφημερίδα της Κυ- 
βερνήσεως. 

Ο ΠΡΟΕΔΡΟΣ ΤΑ ΜΕΑΗ Ο ΓΡΑΜΜΑΤΕΑΣ 

Ακριβές Αντίγραφο 
Αθήνα, 16 Ιανουάριου 1989 
Ο Γραμμάτέας 
Η. ΚΤΡΙΑΚΑΝΤΩΝΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




